Foto: Reuters Birlashgan Arab Amirliklarida klublar o‘rtasidagi jahon chempionati yakuniga yetmoqda. Uchinchi o‘rin uchun bahsda Yaponiyaning «Kashima Antlers» va Argentinaning «River Pleyt» klubi bellashdi. O‘yin argentinaliklarning 4:0 hisobidagi yirik g‘alabasi bilan tugadi. Finalda Madridning «Real» va mezbonlar vakili «Al-Ayn» klubi kuch sinashadi. Eslatib o‘tamiz, arab jamoasi o‘z tarixida ilk marotaba finalda o‘ynaydi. «Real» shu paytgacha uch marta klublar o‘rtasida jahon chempioni bo‘lgan. Klublar o‘rtasidagi jahon chempionati - 2018 3-o‘rin uchun bahs  22 dekabr River Pleyt (Argentina) – Kashima Antlers (Yaponiya) – 4:0  Gollar: 0:1 – 24 Sukulini, 0:2 – 73 Martines, 0:3 – 88, penalti Borre, 0:4 – 90 Martines. Final  22 dekabr, 21:30  Real Madrid (Ispaniya) – Al-Ayn (BAA)